NGC 6528
NGC 6528 – kamuolinis spiečius, esantis Šaulio žvaigždyne. Nuo Saulės šis spiečius nutolęs 25 800 šm, o nuo galaktikos centro – 2000 šm. Objekto regimasis ryškis – 9,60, o regimasis skersmuo – 16,6 arkminutės. Šį spiečių 1784 m. birželio 24 d. atrado astronomas William Herschel (savo kataloge pažymėjo kaip H 2.200). Danguje NGC 6528 matomas netoliese NGC 6522 – kito kamuolinio spiečiaus. Iš kitų kamuolinių spiečių NGC 6528 išsiskiria dideliu metališkumu, savo sudėtimi jis labai panašus į NGC 6553 spiečių, o tai rodytų, kad abu spiečiai susiformavo panašioje aplinkoje.